Madingas žodis
Madingas žodis arba populiarus posakis (angl. buzzword) – frazė, žodis, posakis, ypač plačiai vartojami tam tikru laikotarpiu. Dažnai tai būna moksliniai terminai, kartais su neaiškiai apibrėžtomis prasmėmis, daugiausia vartojami norint nustebinti kitus savo žiniomis. Tokie madingi žodžiai, kurie skamba gražiai, tačiau nepasako nieko apibrėžto, dažnai iškyla iš mokslinio žargono, akronimų, naujadarų. Nemažai tokių žodžių naudojama politikos, verslo kalboje (dinamiškumas, strategija, sinergija, didieji duomenys), gyvenimo aprašyme (motyvuotas, kūrybingas). Angliškas terminas buzzword pirmą kartą buvo panaudotas 1946 m. studentiškoje šnekamojoje kalboje.